Finn Russell

Finn Russell (s. 23. syyskuuta 1992 Bridge of Allan) on skotlantilainen rugby union -pelaaja, pelipaikaltaan pelinrakentaja (fly half). Hän edustaa Ranskan Top 14 -liigassa pelaavaa Racing 92:ta.

Vuosina 2012–2018 Russell edusti monikansallisessa Pro 14 -sarjassa pelaavaa Glasgow Warriorsia. Läpimurtonsa hän teki kaudella 2013–2014, ja teki kesällä 2014 myös debyyttinsä Skotlannin maajoukkueessa. Maaliskuuhun 2019 mennessä hän on pelannut kaikkiaan 44 maaottelua.

Ennen ammattilaisuraansa Russell työskenteli kolmen vuoden ajan kivenhakkaajana.

Lähteet 

Skotlantilaiset rugby union -pelaajat
Vuonna 1992 syntyneet
Elävät henkilöt